CELEX: 22014D0192
Language: fi
Date: 2014-09-25 00:00:00
Title: ETA:n sekakomitean päätös N:o 192/2014, annettu 25 päivänä syyskuuta 2014, ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) ja pöytäkirjan 37 (luettelo, josta määrätään 101 artiklassa) muuttamisesta [2015/1260]

30.7.2015   
            
            
               FI
            
            
               Euroopan unionin virallinen lehti
            
            
               L 202/44
            
         ETA:n SEKAKOMITEAN PÄÄTÖS
   N:o 192/2014,
   annettu 25 päivänä syyskuuta 2014,
   ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) ja pöytäkirjan 37 (luettelo, josta määrätään 101 artiklassa) muuttamisesta [2015/1260]
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 ja 101 artiklan,
   sekä katsoo seuraavaa:
   
               (1)
            
            
               Audiovisuaalisten mediapalvelujen eurooppalaisten sääntelyviranomaisten ryhmän perustamisesta 3 päivänä helmikuuta 2014 annettu komission päätös C(2014) 462 olisi otettava osaksi ETA-sopimusta.
            
         
               (2)
            
            
               Jotta ETA-sopimus toimisi moitteettomasti, sen pöytäkirjaa 37 olisi laajennettava sisältämään komission päätöksellä C(2014) 462 perustettu audiovisuaalisten mediapalvelujen eurooppalaisten sääntelyviranomaisten ryhmä ja sen liite XI olisi muutettava kyseiseen ryhmään osallistumista koskevien yksityiskohtaisten sääntöjen määrittelemiseksi.
            
         
               (3)
            
            
               Sen vuoksi olisi muutettava ETA-sopimuksen liitettä XI ja pöytäkirjaa 37,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään ETA-sopimuksen liitteessä XI olevan 5q kohdan (Euroopan parlamentin ja neuvoston direktiivi 98/84/EY) jälkeen seuraava:
   
      
                  ”5r.
               
               
                  
                     C(2014) 462: komission päätös C(2014) 462, annettu 3 päivänä helmikuuta 2014, audiovisuaalisten mediapalvelujen eurooppalaisten sääntelyviranomaisten ryhmän perustamisesta
                  Tätä sopimusta sovellettaessa päätöksen säännöksiä koskee seuraava mukautus:
                  Lisätään 4 artiklan 1 kohdassa komission edustajaa koskevan viittauksen perään viittaus EFTAn valvontaviranomaisen edustajaan.
                  Yksityiskohtaiset määräykset EFTA-valtioiden osallistumisesta sopimuksen 101 artiklan mukaisesti:
                  EFTA-valtiot osallistuvat äänioikeutta lukuun ottamatta täysimääräisesti audiovisuaalisten mediapalvelujen eurooppalaisten sääntelyviranomaisten ryhmään.”
               
            
   2 artikla
   Lisätään ETA-sopimuksen pöytäkirjassa 37 olevan 38 kohdan jälkeen kohta seuraavasti:
   
      
                  ”39.
               
               
                  Audiovisuaalisten mediapalvelujen eurooppalaisten sääntelyviranomaisten ryhmä (komission päätös C(2014) 462, annettu 3 päivänä helmikuuta 2014, audiovisuaalisten mediapalvelujen eurooppalaisten sääntelyviranomaisten ryhmän perustamisesta)”.
               
            
   3 artikla
   Komission päätöksen C(2014) 462 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   4 artikla
   Tämä päätös tulee voimaan 26 päivänä syyskuuta 2014, jos kaikki ETA-sopimuksen 103 artiklan 1 kohdan mukaiset ilmoitukset on tehty (1).
   5 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 25 päivänä syyskuuta 2014.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  Valtiosäännön asettamista vaatimuksista ei ole ilmoitettu.